སྔ་མ་དེ་ངག་རྒྱུན་མ་རེད།ལྷ་མོའི་བླ་བརྒྱུད་ནང་ཐམས་ཅད་མཁྱེན་པ་དགེ་འདུན་རྒྱ་མཚོས་རང་གི་ཡབ་རྡོ་རྗེ་འཆང་ཀུན་དགའ་རྒྱལ་མཚན་ལས་དབང་དང་མན་ངག་གསལ་བས་སོ།།སྤྱིར་ཕས་བསྟེན་ཅིང་བུས་ཀྱང་དེ་བསྟེན་ན་ཕ་ལ་ཞེན་ཁོག་བྱས་ནས་བསྟེན་པས་མ་ཁྱབ་བོ།།ལར་ནས་ཐམས་ཅད་མཁྱེན་པ་དགེ་འདུན་རྒྱ་མཚོ་ལྟ་ང་ཚོ་ལྟ་བུ་རྒྱུ་མཚན་གང་ཡང་མེད་པར་ཕཞེན་གཏན་ནས་མིན་ཏེ།ཁོང་གིས་ལྷ་མོ་བླ་མཚོའི་གནས་སྒོ་ཕྱེ་ཞིང་དེས་དུས་དེང་སང་ཡང་ཡ་མཚན་གཟུགས་རིས་སྣ་ཚོགས་ཀྱིས་གཟུར་གནས་ལྷ་མེད་སྨྲ་བ་པོ་ཚོ་ཡང་མངོན་སུམ་པ་བསྨྱོན་སྡིང་མི་ནུས་པར་རང་གི་གྲུབ་མཐའ་ཐེ་ཚོམ་གྱི་དཔྱང་ཐག་ལ་བཇུ་བཞིན་ཡོད།མ་ཟད་ཁོང་གིས་བྷྱོ་བདུན་མ་དུང་ཕྱུར་གསུམ་དྲངས་པར་རྣམ་ཐར་ནང་གསལ་བས་དགོས་པ་ཁྱད་པར་ཅན་མེད་པར་ཁོང་ལྟ་བུའི་སྐྱེས་བུ་དམ་པ་བསྟན་འགྲོའི་བྱ་བ་རྒྱ་ཆེན་པོ་དེའི་གསེབ་ནས་ཞེན་ཁོགས་ཀྱི་ཀུན་སློང་གཅིག་པུས་དེ་འདྲ་ཞིག་གནང་ཨེ་ཡོང་བསམ་སྟེ།ད་དུང་བགྲོ་གླེང་བྱའོ།།